b'\n_START_ARTICLE_\nDeepside Deejays\n_START_SECTION_\nBiografie\n_START_PARAGRAPH_\nFiind con\xc8\x99tien\xc8\x9bi de complexitatea fenomenului house, proiectul a \xc3\xaenceput din dorin\xc8\x9ba de a veni cu ceva nou pe scena muzicii house, fiind printre primele proiecte de muzic\xc4\x83 house din Rom\xc3\xa2nia care, al\xc4\x83turi de David Deejay \xc8\x99i INNA, au inventat \xc8\x99i au sus\xc8\x9binut fenomenul stilului \xe2\x80\x9epopcorn\xe2\x80\x9d. Cei 3 b\xc4\x83ie\xc8\x9bi s-au reunit \xc3\xaen 2008 sub numele de Deepside Deejays \xc8\x99i au \xc3\xaenceput s\xc4\x83 produc\xc4\x83 \xc8\x99i s\xc4\x83 remixeze \xc3\xaen stilul lor unic, num\xc4\x83r\xc3\xa2nd p\xc3\xa2n\xc4\x83 ast\xc4\x83zi mai mult de 50 de remixuri \xc8\x99i 20 de piese proprii._NEWLINE_Prima pies\xc4\x83 de succes, \xe2\x80\x9eBeautiful Days\xe2\x80\x9d, a fost un succes at\xc3\xa2t \xc3\xaen Europa, c\xc3\xa2t \xc8\x99i pe plan interna\xc8\x9bional, \xc3\xaen \xc8\x9b\xc4\x83ri precum India, Dubai, Egipt sau Maroc. S-a clasat pe prima pozi\xc8\x9bie \xc3\xaen Polonia, Maroc, India, Grecia, Cipru, Rom\xc3\xa2nia, Malta. A ajuns \xc3\xaen top 7 \xc3\xaen Suedia, Norvegia \xc8\x99i \xc3\xaen \xc8\x9a\xc4\x83rile Scandinave, \xc8\x99i a prins top 20 \xc3\xaen topurile din Fran\xc8\x9ba \xc8\x99i Germania._NEWLINE_\xc3\x8en 2009, Deepside a devenit indispensabil concursurilor interna\xc8\x9bionale de muzic\xc4\x83, c\xc3\xa2\xc8\x99tig\xc3\xa2nd competi\xc8\x9bia de remixuri organizat\xc4\x83 de label-ul de muzic\xc4\x83 electronic\xc4\x83 Toolroom Records, remix\xc3\xa2ndu-l pe unul dintre cei mai faimo\xc8\x99i produc\xc4\x83tori \xc8\x99i dj, Dirty South. \xc3\x8en ianuarie 2009, Deepside Deejays a fost declarat c\xc3\xa2\xc8\x99tig\xc4\x83torul concursului GFAB Records, remix\xc3\xa2nd piesa \xe2\x80\x9eGet Shaky\xe2\x80\x9d a faimosului produc\xc4\x83tor Ian Carey. La numai c\xc3\xa2teva zile dup\xc4\x83, un comunicat de pres\xc4\x83 a bine cunoscutului label CR2 anun\xc8\x9ba c\xc4\x83 Deepside Deejays erau c\xc3\xa2\xc8\x99tig\xc4\x83torii Everywhere Remix Competition a lui John Dahlback. La pu\xc8\x9bin timp dup\xc4\x83, b\xc4\x83ie\xc8\x9bii au \xc3\xaenceput s\xc4\x83 lucreze pentru diverse proiecte ale casei de discuri GFAB Records, precum: Thomas Gold, Soul Avengerz \xc8\x99i The Good Guys. \xc3\x8en mai 2009, Deepside Deejays au fost declara\xc8\x9bi c\xc3\xa2\xc8\x99tig\xc4\x83torii marii finale \xc3\xaentr-o competi\xc8\x9bie organizat\xc4\x83 de FOEM \xc3\xaen colaborare cu Martin Solveig. Remixul c\xc3\xa2\xc8\x99tig\xc4\x83tor a fost anun\xc8\x9bat de \xc3\xaensu\xc8\x99i Martin Solveig, \xc3\xaen timpul festivalului \xe2\x80\x9eINOX\xe2\x80\x9d din Fran\xc8\x9ba, pe 17 mai._NEWLINE_\xc3\x8en 2009 au c\xc3\xa2\xc8\x99tigat \xe2\x80\x9eBest DJ Award\xe2\x80\x9d la gala Romanian Music Awards, fiind nominaliza\xc8\x9bi la \xc3\xaenc\xc4\x83 dou\xc4\x83 categorii: \xe2\x80\x9eBest Dance\xe2\x80\x9d \xc8\x99i \xe2\x80\x9eBest New Act\xe2\x80\x9d. \xc3\x8en 2010 au c\xc3\xa2\xc8\x99tigat \xe2\x80\x9eBest Featuring Award\xe2\x80\x9d tot la Romanian Music Awards, \xc8\x99i \xe2\x80\x9eCel Mai Bun Proiect Muzical\xe2\x80\x9d la Premiile Nights.ro. De asemenea, \xc3\xaen 2010, unul dintre cei mai faimo\xc8\x99i DJi din lume, Ti\xc3\xabsto, remarc\xc4\x83 remixul piesei \xe2\x80\x9eDon\'t Say It\'s Over\xe2\x80\x9d (a solistului Alex Velea), \xc8\x99i decide s\xc4\x83 includ\xc4\x83 acest remix at\xc3\xa2t \xc3\xaen emisiunea sa radio \xe2\x80\x9eElements of Life\xe2\x80\x9d, c\xc3\xa2t \xc8\x99i \xc3\xaen reprezent\xc4\x83rile sale live, contribuind la ridicarea \xc8\x99i succesul carieriei lor._NEWLINE_\xc3\x8encep\xc3\xa2nd cu 2014, Deepside Deejays pun bazele propriului lor record label \xe2\x80\x9eMetropolitan Records". \xc3\x8en acela\xc8\x99i timp, \xc3\xaen Mai 2014 a fost anun\xc8\x9bat c\xc3\xa2 Vibearena a fost dat afar\xc4\x83 din trup\xc4\x83 \xc3\xaen urma unor ne\xc3\xaen\xc8\x9belegeri cu fo\xc8\x99tii colegi. \xc3\x8en 2015, Deepside Deejays reprezint\xc4\x83 Rom\xc3\xa2nia \xc3\xaen finala concursului Eurovision Song Contest 2015 - Viena, \xc3\xaen calitate de compozitori al\xc4\x83turi de Voltaj, cu piesa \xe2\x80\x9eDe la cap\xc4\x83t" / \xe2\x80\x9eAll over again".'